
DISSERTATIO  MEDICA 

INAUGURALIS, 

DE 

ENTERITIDE. 


niOCE^IIUM 

In  hoc  opusculo,  iit  inter  leges  hujus  Academiae 
merito  laudatae  praescriptum  est,  ut  omnes  qui 
Doctoris  Gradum  ambiunt,  exemplum,  si  non  doc¬ 
trinae,  saltem  diligentiae  et  peritiae  in  rebus  medi¬ 
cis,  judicio  eruditorum  subjiciant,  et  quoddam 
specimen  inaugurale  proferant,  solum  mihimet 
proposui,  concisam,  et  quantum  potero  accuratam, 
^historiam  tradere,  de  ea  gravi  inflammatione,  quae 
apud  Medicos  Enteritis  nominatur,  et  ex  variis 
remediis,  ea,  et  medendi  rationem,  quae  me  judice 
ad  eventum  fatalem  praecavendum,  et  ad  morbum 
sanandum  ‘plurimum  operae  conferre  videantur, 
ostendere.  Quoniam  pleraque  ejus  signa  tam 
perspicue  quondam  explicata  sunt,  ut  in  hujus 

modi  dissertatione  nihil  novi  expectandum  sit. 
Hoc  argumentum  selegi,  quia  pauci  morbi  acuti 
celeriorem  necem  aegrotantibus  intentant  quam 
inflammatio  ventriculi  et  intestinorum,  nulli 
porro  magis  insidiantur,  saepiusve  spem  et  opinio¬ 
nem  medicorum  frustrant.  'Nos  igitur  decet,  et 
etiam  ob  frequentiam  et  magmam  vim  morbi  exi¬ 
tialem,  sedulissima  mente  hoc  malum  studere,  et 
quicquid  utile,  novum,  vel  non  universe  notum, 
proferre.  Morbus  est  periculosissimus,  semperque 
medicum  utcunque  solertem  territare  debet.  Ple¬ 
rumque  spatio  temporis  exiguo  ad  sanitatem  vel 
exitum  funestum  festinat,  hac  ratione  remediis 

efficacissimis  nunquam  non  ab  initio  morbi  uti 

\ 

opus  est. 

DE  DEFINITIONE. 

i 

In  clari  Culleni  Nosologia  methodica  Enteri¬ 
tis  in  classe  pyrexiarum,  et  ordine  phlegmasiarum 
ponitur,  et  his  verbis  definitur  :  “  Pyrexia  ty- 
“  phodes,  dolor  abdominis  pungens,  tendens, 
“  circa  umbilicum  torquens ;  vomitus,  alvus  per- 
tinaciter  stricta.’^  Haec  verba  satis  lucide  de¬ 
finiunt  ;  tamen  vires  in  hoc  morbo  non  semper  di- 
labuntur,  vero  interdum  arteriae  valde  commo- 


DE  ENTERITIDE. 


ventur,  et  validissime  micant.  Prostat  igitur,  se¬ 
cundum  prccceptoris  mei  celeberrimi  Doctoris 
Gregory,  prcclectiones  his  dictis  uti :  “  Pyrexia 
“  plerumque  typhodes,”  &c.  Enteritis  in  duas 
species  nempe  phlegmonodeam  et  erytbemati- 
cam  dividitur ;  illa  in  tunica  nervosa  classis  sero¬ 
sae  membranae  inflammationi  adhaesivae  obnoxia 
sedem  habet ;  huic  tunica  intestinorum  villosa 
situm  praebet,  classis  est  mucosae,  ideoque  ulcera¬ 
tivae  inflammationi  exposita  evadit.  De  enteri¬ 
tide  phlegmonodea  igitur  pauca  disserere  progre¬ 
diar  ;  altera  raro  ipsa  per  se  adest ;  sed  morbus 
symptomaticus  est,  et  aliis  morbis  ortum  ducere 
reperitur. 


HISTORIA  xMORBI. 

I 

In  regionibus  frigidis  saepius  quam  aestuosis,  et 
hyeme  saepius  quam  aestate,  hic  morbus  occurrit, 
nulla  eo  aetas  immunitatem  habere  videtur,  sed 
maxime  adultos  adoritur,  ejus  indiciis  fere  con¬ 
stans  est,  praecedunt  plerumque  colica  et  obsti¬ 
patio,  aegerque  ei  non  attentionem  tribuit  ;  is 
enim  colicam  spasmodicam  esse  existimans,  sti¬ 
mulantes  ad  dolorem  mitigandum  haud  raro  as¬ 
sumere  impellitur. 

Incipit  ex  dolore  in  quadam  parte  abdominis, 
modo  supra,  modo  infra,  sed  seepius  circa  umbili¬ 
cum,  quia  ibi  sita  est  major  pars  intestini  jejuni 
et  ilii,  quae  huic  morbo  maxime  obnoxia  sunt  i 
angoris  et  torsionis  sensus  eo  comitatur,  ven¬ 
ter  tumidus  evadit,  ob  intestina  ipsa  inflamma¬ 
tione,  spirituque  ampliata,  et  tactum  refugit ;  do¬ 
lor  multum  pressura,  alte  inspirando,  tussiendo, 
posituque  erecto  intenditur,  quae  quidem  unica 
persaepe  medicum  hunc  morbum  non  colicam 
subesse  docet ;  corpus  itaque  quodammodo  in¬ 
clinatur,  ad  musculos,  abdominis  relaxandos;  et 
pressurae  vim  diminuendum.  [Obstipatio  quae 
consequitur  ita  pertinax  est,  ut  saepe  medicamen¬ 
tis  acerrimis  resistit.  Infelix  cibos  fastidit,  et 
sumptos  non  vasto  cruciatu  evomit ;  si  ineunte 
morbo  incipiat  remediis  internis  adhibendis,  ideo- 
que  malo  sanando  multum  obstat.  Initio  rigor 
et  horror  alternant  cum  calore ;  nunc  cutis  ar-r 
dens  et  arida  est ;  depressio  virium  tnagna ;  fa^ 
cies  erubescit ;  os  et  fauces  inarescupt ;  lingua 
sicca  et  sordida ;  sitis  et  anxietas  maxima  urgent ; 
omnia  secerneuda  et  excernenda,  uti  aliis  partibus 
inflammatis  pene  reprimuntur ;  urina  parca,  rufa, 
et  difficulter,  aut  non  omnino  fluit,  quod  jam  no¬ 
tavi.  Respiratio  est  difficilis,  et  aeger  crebriys 

spirat,  quia  dolor  diaphragmatis  descensu  magno¬ 
pere  augetur,  igitur  haud  plene  et  perfecte  pec¬ 
tus  ampliari  potest.  Pulsus  arteriarum  parvus 
est  et  filo  similis,  plerumque  durus,  fere  jus¬ 
to  celerior ;  singultus  adest,  et  crudum  alimen¬ 
tum  ejicitur,  postea  materia  biliosa.  Interdum 
musculi  abdominis  violenter  et  inaequaliter  con¬ 
trahuntur,  ut  globis  in  sacculo  assimilari  videan¬ 
tur,  sed  hae  equidem  notae  coUcue  saepius  acce¬ 
dunt. 

Inter  processum  morbi  aegrotantibus  crebra  est 
cupiditas,  alvum  sella  pertusa  sine  fructu  levare. 
u$Lger  cum  spe  levamen  obtinendi,  situm  ejus 
perpetuo  mutat,  e  lecto  surgit,  nunc  sedit,  nunc 
cubiculum  perambulat,  iterum  lectum  petit,  frus- 
traque  somnum  invitat.  ISIotu  tandem  intesti¬ 
norum  inverso,  stercus  ipsum  evomitur ;  medi¬ 
camenta  etiam  in  ano  immissa  ad  dejectionem 
eliciendum  ore  nonnunquam  traduntur, 

Omnia  symptomata  graviora  fiunt,  et  aeger  vix 
onus  stragulorum  supra  abdomen  tolerare  potest ; 
singultus  multo  magis  molestus  evenit,  extremita¬ 
tes  frigescunt ;  sudore  frigido  facies  et  manus  ir¬ 
rorantur.  Vultus  peculiarem  aspectum  induit. 
Ex  hac  conditione  molestissima  aeger  subito  so¬ 
lamen  accepit.  Alvus  adhuc  astricta,  solvitur, 

et  ipse  ejusque  amici  spem  salutis  habent,  sed 
medicus  peritus  his  signis  fallacibus  non  fefelli- 
tur  ;  quia  illi  cognitum  bene  est,  illa  mortis  prae¬ 
nuntia  praecedere.  Mens  aliquando  usque  ad  ex¬ 
tremum  spiritum  integritate  pollet,  et  homo  vix 

I 

unquam  delirat,  quod  hoc  malum  ab  ventriculo 
inflammato  bene  dijudicat. 

His  notis  enteritis  phlegmonodea  distinguitur ; 
sed  constat  hanc  inflammationem  subinde  totum 
decursum  explere,  et  in  gangraenam  ruere,  fere 
sine  ullis  ex  jam  memoratis  signis  supervenienti¬ 
bus,  in  hoc  casu  quidem  aeger  solicitudine  et 
moerore,  potius  quam  dolore,  aliisque  inflamma¬ 
tionis  activae  symptomatibus  afficitur. 


DE  MORBI  TERMINATIONIBUS. 

HiEc  inflammatio  easdem  terminationes  ha¬ 
bet,  ac  aliarum  partium  corporis,  scilicet  Reso¬ 
lutionem,  Suppurationem,  Gangraenam,  et  Schir- 
rum. 

Resolutio. — Ex  omnibus  terminationibus  h^c 
maxime  optanda  est,  quae  interdum  sua  sponte, 
sed  raro  accidit ;  quod  tamen  medicus  prudens 

nunquam  expectabit.  Plurimi  enim  intra  horas 
triginta  morte  erepti  sunt,  quam  celerrime  igitur 
remedia  potentissima  adhibeantur. 

Si’ remediis  resolutio  efficitur  signa  sequentia 
existunt.  Postquam  vomitus  quiescere  coepit; 
alvus  purgantibus  et  enematis  solvitur ;  dolores 
violenti  minus  crebri  et  severi  evadunt ;  singu¬ 
la  symptomata  non  pyrexiae  solum,  sed  etiam  to¬ 
tius  morbi  mitigantur  ;  cutis  leni  sudore  defluit ; 
vultus  magis  naturalis  fit;  et  cCger  in  positu 
erecto  sedere,  et  pressuram  abdominis  sine  mo¬ 
lestia  tolerare  potest ;  si  cum  omnibus  signis  su¬ 
pra  ennumeratis  cibi  desiderium  viresque  reno¬ 
vantur,  exitum  faustum  jure  expectamus. 

'  ^  I 

Suppuratio, — Si  morbus  ad  diem  octavum  vel 
decimum,  contra  omnes  conatus  nostros  protrahi¬ 
tur,  et  hcCC  secum  symptomata  affert,  suppura¬ 
tionem  aggressam  esse  judicamus ;  doloris  aliqua 
allevatione ;  sensu  gravitatis,  et  magna  anxietate 
circiter  prmcordia  comitata ;  pallore  et  rubore 

I 

faciei  vicissim  redeuntibus ;  corporis  crebris  ri¬ 
goribus,  arteriarum  pleniore  et  molliore  ictu ; 
urina  sedimentum  furfuraceo-lateritium  depo¬ 
nente;  et  puris  cum  fcccibus  evacuatione,  dum 

sudores  nocturni  et  alia  febris  hectieae  symptoma¬ 
ta  aegrum  torquent. 

GangrcETia* — Symptomata  tion  declinata,  sed 
praecipue  molestiora  facta,  rationem  satis  amplam 
praebent  gangraenam  expectandi  consecuturam ; 
hujus  infelicis  eventus  primum  quod  timores  nos¬ 
tros  signum  suscitat,  et  quod  aegrum  ipsum  anxios- 
que  amicos  spe  valetudinis  tam  saepe  decipit, 
subita  est  remissio  doloris,  gelidique  per  totum 
corpus  sudoris  eruptio ;  abdomen  magis  tumet, 
sed  tactui  non  dolens,  percussum  obscurum  tym¬ 
pani  sonum  edit ;  vires  jam  dilabuntur ;  pulsus  ar¬ 
teriarum  debilissimi,  abnormes,  et  ita  crebri,  ut 
vix  numerari  possint ;  aeger  suspirat ;  singultus 
supervenit,  et  sensus  in  praecordiis  anxietatis 
auctus  est ;  vox  imbecilla  et  mutata ;  musculi 
sphincteres  nominati  relaxantur ;  urina  et  stercus 
citra  mentis  imperium  effluunt ;  extremorum 
musculi  contractionibus  irregularibus  agitantur ; 
foetor  immanis  ex  toto  corpore  effunditur ;  vultus 
pallens  et  luridus,  faciem  Hippoeraticam  assumit ; 
extremitates  frigidi  fiunt ;  aspectus  totus  demum 
vere  cadaverosus  evadit,  et  mors,  scenam  tragicam 
claudit.  Haec  terminatio  multo  frequentior  aliis 
accidit. 

Schirriis,— 'Hic.  finis  parcissima  si^a  quibus 
detegi  potest,  indicat,  hunc  finem*  accessisse  sus¬ 
picamur,  si  morbuS  diu  perstitit,  et  ad  alias  ter¬ 
minationes  nullam  proclivitatem  exhibet,  et  pa¬ 
roxysmi  colicae  repetiti  revertunt,  vel  ubi  fixus 
et  constans  intestinorum  dolor,  cum  cibi  concoc¬ 
tione  prava  adest ;  et  praesertim  si  faeces  magni¬ 
tudinis  parvae,  cum  figura  peculiari,  praesentiam 
stricturae  denotante,  excernuntur.  Haec  mala 
saepe  diu  perstant,  sed  tandem  ad  exitum  funes¬ 
tum  tendunt. 

QJJJE  SECTO  CADAVERE  PATEFIUNT. 

Dissectiones  cadaverum  eorum  ^qui  ab  en¬ 
teritide  obierunt  varios  aspectus  monstrant,  sci¬ 
licet,  intestinorum  plus  minusve,  aut  parietibus 
abdominis  internis,  aut  visceribus,  aut  alia  aliis 
adhaesiones ;  intestina  flatu,  fcecibus  induratis,  et 
^anguine,  sero  vel  pure,  inter  ea  effusis  distendi 
solent,  ex  quibus  odor  pessimus  emittitur.* 

Peritoneum  pene  ubique  praeter  solitum  rubet, 
hic  illic  livore  foedatur ,  et  aliquando  lamina  lym¬ 
phae  coagulabilis  obducitur.  Gangraena  uon- 
nunquam  late  patet,  alio  tempore  exigua  pars 

tantum  intestini  sphacelo  afficitur ;  hernia  intus- 
susceptio,  volvulusque  saepe  occurrunt;  canalis 
variae  partes  contractae  ita  ut  faeces  supra  stric- 
,  turam  retinerent ;  quibusdam  in  exemplis  diver¬ 
sa  viscera  schirro  affecta  fuisse  ;  necnon  exul¬ 
ceratione,  et  quidem  stercus  ex  intestino  dirup¬ 
to  in  cavitatem  peritonei  effunderi  compertum 
fuit. 


RATIO  SYMPTOMATUM. 


Dolor. — Intestina  sana  sensu  carent,  sed  in¬ 
flammata  sensum  acutissimum  habent ;  hinc  do¬ 
lor  pungens,  et  ob  motum  intestinorum  peristalti- 
cum  circa  umbilicum  torquet.  Satis  manifestum 
est,  quare  pressura,  tussi,  vel  corpore  erecto  dolor 
auctus  est :  a  sede  doloris  partem  inflammatum 
possumus  praedicere. 

Vomitus» — Ex  irritatione  ventriculi,  vomitus 
assiduus  et  vehemens,  morburtl  in  intestinis  tenui¬ 
bus,  et  vice  versa  in  crassis  notat ;  violentior  vel 
mitior  in  casibus  diversis  est. 

De  Alvo. — Alvus  veresimile  astricta  fit  a  sta¬ 
tu  morbido  intestinorum,  unde  actio  et  excre- 

tiones  imminutae  sunt,  vel  quod  sanguis  ad  ex¬ 
timae  et  nervosae  membranae  arterias  potissimum 
impellitur  ;  ideoque  intima  minus  aequo  succi 
excernit,  aliquando  tamen  diarrhoea  adest.  Doctor 
Gregory  casum  narrat  in  quo  diarrlioea  vehemens 
adfuit.  '  '' 

Singultus. — Haec  signa  saepius  aegrum  vex¬ 
ant,  quia  ad  peritoneum  quo  velatur  septum 
transversum  pertinet ;  nec  mirandum  est,  ut  vi¬ 
res  dilaberentur  et  omnes  corporis  functiones 
perturbarentur,  intestinis  male  se  habentibus  quo¬ 
niam  illa  cLim  cerebro  et  aliis  partibus  consensu 
intimo  sociantur. 


DE  CAUSIS, 

Genera  causarum  duo  sunt,  scilicet,  quae  cor¬ 
pus*  ad  aliquem  morbum  propensius  reddunt  et 

* 

quae  ipsum  excitant ;  de  quarum  singulis  ora¬ 
tione  brevi  disputabo. 

De  Pr{edisponentihus.-^(\m.Q(]pj(l  alvum  tar- 
det  huc  jure  referri  videtur  ;  hinc  provecti  aetate' 
huic  magis  obnoxii  sunt,  quia  in  illis  alvus  tar- 

dior  est,  nulli  tamen  aetati  parcit,  ut  supra  me¬ 
moravi,  dummodo  causae  excitantes  adhibeantur. 

Illi  corporis  habitu  plethorico,  et  diathesi  phlo- 
gistica  praediti,  liquoribus  spirituosis  addicti ;  se~ 
dentarii;  et  ut  nonnulli  volunt  rigidiorem  et 
duriorem  fibram  habentes,  saepe  hoc  morbo  vex¬ 
antur  ;  praecedens  quoque  aggressus  morbi  prae- 

► 

cipue,  si  in  scbirrum  desierit,  ad  ejus  recursuni 
hominem  proclivem  reddit. 

De  Excitantibus, — Paulo  plenius  causae  exci- 
tantes  inquirendae  sunt,  et  multo  magis  valent ; 
nimirum,  constipatio  per  seipsum  occurrens,  vel 
cum  colica  conjuncta  ;  venena  acria  mineralia,  ut 
pxida  et  sales  hydrargyri,  arsenici,  plumbi  vel  cu¬ 
pri,  medicamenta  fortiora  sumpta  ad  alvum  deji¬ 
ciendam,  veluti  elaterium,  jalapa^  colocynthis, 

»  .  s.  . 

scammonium,  et  gambogia,  sunt  inter  potentissi- 
ma  ex  his ;  injuriae  mechanicae  ventris  et  aere 
accedente ;  tumores  mesenterii  et  ejus  glandula¬ 
rum  ;  intestinorum  a  volvulo  et  hernia  strangu¬ 
latio  ;  vehemens  in  parturientibus  irritatio ;  post 
lithotomiae  operationem. 

Alcohol  ab  imperitis  persaepe  hoc  cruciatis  con- 
ceditur,i  ad  colicam  arcendam,  quo  errore  multi 
perierunt,  qui  rite  curati  conyaluissent ;  ingesta 

nimis  dura,  praesertim  acres,  et  vix  concoquendi 
cibi,  atque  etiam  liquores  meraciores  ;  subitae  tem¬ 
pestatis  mutationes ;  frigus  corpori  calido  admor 
tum;  vermes;  inflammationis  arthriticae  aut  rheu-?. 
maticae  metastasis ;  calculi  intestino  inhaerentes ; 
nec  dubitari  potest  quin  sordes  acris  in  ipse  in¬ 
testino  genita  frequenter  id  inflammaverit;  sed 
prae  omnibus  causae  longe,  frequentiores  sunt  in¬ 
testinorum  obstructiones,  colica,  et  frigus  abdo* 
mini,  aut  pedibus  maxime  corpore  jam  incale¬ 
scente  vel  sudante  illatum. 

Frigus,  non  modo  ut  valentior  causa  excitans^ 
sed  etiam  ob  consensum  mirum  quo  partes  inter¬ 
nae  cum  cute  committuntur,  proclivitatem  daret, 
eoque  alvum  astrictam,  colicam,  inflammationem 
inducit ;  ha3  omnes  inter^causas  excitantes  punie- 
rari  possunt. 


DE  DIAGNOSI. 

Non  semper  facile  est  enteritidem  a  colica  in¬ 
ternoscere,  et  cum  nullo  morborum  intestino- 

\ 

rum  potius  aut  saepius  confunditur ;  nihilominus 
magni  momenti  est,  ut  medicus  clare  discernat,, 
qui^^adem  remedia  minime  utrique  conveniunt. 

In  colica  tamen  raro,  si  unquam,  febris  adest,  pul¬ 
sus  tardus,  plenus,  et  mollis  est,  dolor  manu  pre¬ 
mente  lenitur,  non  gravis  est  virium  depressio, 
musculi  abdominis  versus  spinam,  et  in  globos 
quasi  contrahuntur,  missionem  sanguinis  rarius 
minusque  saepe  exigit,  sed  enteritide  laborans  co¬ 
piosa  sanguinis  detractione  solum  morte  erripi 
potest ;  si  cui  vero  dubitationis  adhuc  locus  sit, 
melius  et  tutius  erit  perinde  curare  morbum  qua-r 
si  enteritis  profecto  esset. 

In  peritonitide  venter  ubique  aequaliter  dolet, 
et  praesertim  corpore  porrecto,  alvus  minus  a-stric- 
ta ;  dolor  magis  pressura  augetur,  vomitus  minus 
urget,  vires  non  adeo  prosternuntur,  quinetiam 
mulieres  edito  jam  partu  praecipue  eo  malo  con¬ 
flictantur. 

Dolor  in  ventriculo  ipso,  non  circa  umbilicum 
torquens,  pressu  auctus  et  excrucians,  vomitus 
vehemens  et  perpetuus,  praesertim  cum  aliquid 
devoratur  protinus  rejicitur,  sitis  insatiabilis,  satis 
gastritidem  designant,  cui  demum  ventriculus  in¬ 
flammatur,  ejus  mens  fere  delirat.  Hepatitidem 
sede  doloris  in  hypochondrio  dextro,  ad  clavicu^ 
lam  et  summum  dextri  humeri  tepdentis,  decu¬ 
bitu  difficili  in  latus  sinistrum,  et  interdum  cute, 
o.culisque  urina  flaventibus  distinguimus. 

Ab  nephritide  dolore  in  regione  renum  exis-, 
tente,  et  ureteris  cursum  sequente,  testis  retrac¬ 
tione,  cruris  torpore,  et  urinai  mictione  frequenti, 
facile  dignoscitur.  Ab  omnibus  aliis  autem 
historia  morbi  preccedente  potissimum  dijudicetur. 


DE  PROGNOSI,  t 

Prognosis  specialis  ex  signis  faustis  vel  in¬ 
faustis  concurrentibus  sumenda  est.  vSi  indicia 
leviora  fuerint,  et  idoneis  remediis  administra¬ 
tis  cito  cessare,  et  aitericE  mollius,  tardius,  et  si¬ 
mul  valide  micare  coeperint,  puris  alvi  dejectio- 
bus  evacuatio,  signis  suppurationis  praegressis, 
«udoris  lenis  et  calidi  in  loco  gelidi  et  viscidi 
eruptio,  secretiones  restitutae,  lingma  fiat  magis 
humida  et  munda,  nausea  paccata,  et  cibi  appeti¬ 
tus  revertens ;  actione  intestinorum  sana  simid 
sensiraque  renovata,  atque  febris  bectica  desi¬ 
nens  exitum  faustum  praadicere  sinent.  ' 

Contra  prccsagium  infaustum  oportet  esse,  si 
•morbus  per  plures  dies  ingravescens  perstiterit,  si 
humor  .  suppuratione  invadente  in  ventrem  aut 
pectus  fluxerit,  et  infelix  simul  febre  hectica 
marcet,  et  vomitus  praeter  naturam  violenti  au- 

geantut ;  is  quoque  moriturus  est,  cui  evomi¬ 
tur  stercus,  aut  quicquid  ad  alvum  ducendam  in 
imum  intestinum  injicitur. 

Si  signa  gangraenae  superveniunt  praenuncia 
mottis  certissima  sunt.  Si  haec  inflammatio  in 
schirrum  abierit,  felicem  eventum  vix  augurari 
licebit,  quia  e  schirro  intestinorum  mala  quam 
plurima  atque  lethalia  originem  ducunt ;  aeger 
enim  tabe,  aut  inedia  confectus,  serius  ocyusve 
ad  fatum  properat. 


DE  MEDENDI  RATIONIT. 

In  hujusce  morbi  curatione  indicationes  se¬ 
quentes  sunt  potissimum  observandae,  scilicet,  in¬ 
flammationem  subigere,  obstipationem  amovere, 
alia  signa  urgentia  sedare,  et  malis  cedentibus 
sanitatem  aegri  renovare. 

Causae  investigatio  maximi  momenti  est,  nam 
in  multis  casibus  causas  removendo  inflamma¬ 
tionem  minuimus ;  sed  remedia  quae  inflamma¬ 
tionem  auferunt  adhiberi  semper  debent  ;  et 
prae  ommibus  sanguinis  detractio  copiosa  et  li¬ 
bera,  secundum  aegroti  constitutionem,  aetatem, 
habitumque  corporis  maxime  pollet. 

Ubi  ieger  juvenis  sit,  habitu  plethorico  praedi¬ 
tus,  venoesectio  large  et  audaciter  adhibenda  est ; 
motus  arteriarum  exilis,  et  vires  resolutae  mini¬ 
me  terrere  debent,  quo  minus  venas  et  totum  cor¬ 
pus  depleamus ;  multi  sane  ob  istum  pessimum 
errorem  perierunt.  In  enteritide  ad  naturam  ma¬ 
li  plusquam  ad  pulsus  statum  respicere  oportet ; 
bene  autem  notum  est,  pulsum  sub  sanguinis  de- 
tractione  tardiorem,  plenioremque  fieri  ;  et  si 
quantitas  emissa  magna  est,  saepe  remissionem  om¬ 
nium  symptomatum  succedere  videmus.  Sanguis 
abstrahi  ex  orificio  magno  debet,  et  fluere  donec 
aeger  levamen  sensit,  vel  deliquium  animi  instare 
apparet. 

Si  postea  signa  pro  tempore  levantur,  et  denuo 
ingravescunt,  vena  iterum  incidenda  est  j  et  quod 
ad  sanguinis  quantitatem  attinet  e  signorum  vio¬ 
lentia,  et  praecipue  pulsus  conditione  innotescere 
potest;  non  ullam  attentionem  tribuere  decet, 
quamvis  sanguis  tunicam  coriaceam  albam  non 
ostenderet,  quae  per  primos  dies  morbi  saepe  non 
se  exhibet,  et  in  casibus  quibusdam  non  omnino 
apparet.  Venas  quoque  parti  dolenti  proximas 
curcubitulis  cruentis,  vel  hirudinibus,  vacuefa¬ 
cere  saepe  proficit  ;  sed  multi  medici  cucur- 

bitulas  damnant,  quia  gravem  dolorem  exci¬ 
tant. 

His  peractis  tepidarium,  et  omnia  relaxatio¬ 
nem  quce  efficiunt,  veluti,  fotus,  levatio  tepida 
pedum  et  crurum  tentari  debent,  ut  semper  huic 

morbo  valde  profuerunt;  dolor  et  spasmi  mul- 

1 

tum  leniuntur,  ventrem  pannis  laneis  aqua  ca¬ 
lida  malefactis  fovendo,  dummodo  aeger  ferre 
potest. 

Olim  srepe  monuerunt  aegrum  in  olei  calidi 
balneum  descendere,  vel  ejus  abdomen  oleo  bene 
perfricare ;  aut  animalia  jam  occisa,  vel  eorum 
pelles  tepore  vitali  nondum  amisso  ventri  impo¬ 
nere  consuerunt ;  veteribus  enim  visum  est,  ca- 
lorem  animalium  aliunde  genito  praestitisse. 
Haec  remedia  postquam  experti  fuimus  epispas- 
tica  partibus  dolentibus  applicata  sunt,  fereque 
levamen  praebent ;  vesicatoria  saepissime  proxi¬ 
mam  alvi  depositionis  causam  esse  videntur  spas¬ 
mum  resolvendo,  hinc  dejectiones  frustra  aliis 
omnibus  tentatis  crebro  efficiuntur. 

Alvus  nunc  solvenda  est,  purgantibus  et  clys- 
matis ;  usu  catharticorum  in  hoc  morbo  memo¬ 
ria  semper  tenendum  est,  purgantia  acriora  cau- 
jsas  irritationis  novas  procul  dubio  evasura,  si  eva¬ 
cuationes  non  comparent.  De  purgantia  adhi- 

« 


bendo  in  enteritide  bene  scripsit  Doctor  Tho- 
MAS,  “  it  is  indeed  too  much  tbe  custom  to 
“  have  recourse  to  active  purgatives  at  the  com- 
“  mencemenf  of  Enteritis,  and  this  top  in  very 
“  considerable  doses,  a  practice  which  cannot 
“  fail  to  prove  higlily  prejudicial.” 

Sed  antea  per  medicamenta  leniora  alvus  soli- 

citari  debet,  quam  ad  acriora  confugitur.  Oleum 

ricini  mite  quanquam,  et  alvum  cito  movens, 

asgrum  tamen  ad  vomitum  impellere  potest ;  sed 

% 

si  ventriculus  irritabilior  oleum  supra  dictum  fas¬ 
tidiat,  idem  aqua  menthse  piperitae  mistum  po¬ 
tare  praestabit ;  sales  medii,  ut  supertartris  po- 
tassae,  sulphas  magnesiae,  phospas  sodae,  et  similes 
probe  diluti  et  partitis  vicibus  saepe  iteratis,  ad¬ 
hibiti,  ubi  non  rejiciuntur,  maxime  praestant ;  in¬ 
fusio  tamarindi  Indici  cum  cassia  senna,  est  exi¬ 
mium  remedium,  ac  melius  in  stomacho  retine-? 
tur. 

Si  medicina;  hujusmodi  acriter  admotae  mi¬ 
nus  opitulantur  fortioribus  innitendum  erit  : 
Qualia  sunt  pulvis  radicis  jalapae  compositus, 
pilulae  alces  cum  colocynthide,  et  submurias  hy- 
drargyri,  qui  plurimum  prodesse  reperitur,  praeci¬ 
pue  sub  forma  pilularum,  hoc  enim  praestat, 
quod  non,  ut  reliquorum  multa  ventriculum  irri- 

tat.  Haud  paryum  impedimentum  quod  ad  alvi 
purgantium  usum,  a  ventriculo  adeo  irritabili  cre¬ 
bro  provenit.  In  talibus  exemplis  opium  hisce 

.  t  t.  *  ' 

medicamentis  junctum  saepe  vomitum  sedat  ; 
sed  semper  caute  utepdum  est,  nam  alvum  ma¬ 
gis  astringat,  si  nimis  libere  adhibeatur. 

Enemata  insignis  beneficii  remedia  sunt,  et  in 
omnibus  casibus  cum  maxima  cura  applicari  de- 
bent.  Ad  hoc  propositum  exsequendum,  juscu¬ 
lum  bo vinum  vel  solum,  vel  cum  salibus  mediis, 

i 

et  infusio  sennae  cum  iisdem,  bene  conveniunt ; 
singulis  duabus  aut  tribus  horis  injiciantur.  Ene¬ 
mata  stimulantia  ut  terebinthinas,  nicotianae  ta- 

I 

baci,  olim  usurpata,  nunc  propter  effectus  irri¬ 
tantes  in  intestina  et  stomachum,  incitantes  nau- 
seam  et  vomitum,  quae  potissimum  in  hoc  mor¬ 
bo  aegrotantes  vexant,  et  praeterea  vires  insigni¬ 
ter  sedant,  minus  hodie  adhibentur ;  casibus  im¬ 
portunis  attamen  tentari  possunt. 

Interdum  ubi  alvus  pertinaciter  pluribus  aux¬ 
iliis  obnititur,  nonnulli  aquam  tepidam  paulo  lar- 
gius  per  alvuni  injici  pr^cipiunt ;  quod  uon  sein- 
per  tuto  fit,  intestinum  rectum  enim  ea  vehe¬ 
mentius  immissa  dirumpi  potest,  aut  valvula  co¬ 
li  renitendi  impotente,  aqua  intestina  tenuiora 
et  ventriculum  illapsa  evomitur.  Librae  huju$ 

quatuor  yel  quinque  tuto  et  utiliter  ministrantur ; 
hoc  modo  stercoris  exitus  duri,  atque  flatus,  faci¬ 
lior  evadit ;  insuper  aquae  calor  et  humiditas 
spasmum  relaxando,  tum  dolores  leniendo  maxi¬ 
me  prosunt.  Ha^c  omnia  quum  ad  alvum  sol¬ 
vendam  non  valuerint,  sequitur  ut  ^ger  molem 
amplum  argenti  vivi  devoraret,  non  quod  spes  ejus 
usui  affulget,  sed  quod  medici  est,  nihil  quantu¬ 
lumcunque  esse  videatur  praetermittere  ;  et  quam- 
diu  aeger  spirat  spes  est.  Celare  simul  ncn  opor¬ 
tet  argentum  vivum  auxilio  ancipiti  esse. 

Interdum  yentrem  cito  permeat,  et  prorsus 
iners  excernitur,  alias  saliva  os  implet,  gingivas 
exulcerat,  et  alvum  quam  acerrime  affundit.  In 

i  ’ 

quatuor  casibus  quibus  Doctor  Gregory  ejus  peri¬ 
culum  fecit,  usque  ad  duas  vel  tres  libras  adhibi¬ 
tum  fuit,  in  duobus  tantum  resistentiam  superare 
poterat ;  conjicio  igitur  hoc  nisi  homo  sit  in  prae- 
cipiti  multo  rectius  omitti.  Denique  aqua  fri¬ 
gida  artubus  inferioribus  subito  affusa,  alvi  solu¬ 
tionem  aliquando  molitur ;  certe  asperum  reme¬ 
dium,  morbus  autem  contra  quem  contendimus 
multo  magis  molestus  est,  sed  non  nisi  solitis  aux¬ 
iliis  infauste  datis  hoc  tentandum  est.  Si  ex  her- 

t 

nia  strangulata  morbus  nascetur,  intestinum,  aut 

i  .  •  i  -  - •  ...  .  ’ 

manu  aut  scalpello  auxiliante  reducendum  est, 
priusquam  morbi  sanationem  sperare  possu¬ 
mus. 

Symptomata  urgentia  removendo  opium  haud 
dubie  medicamentum  optimum  est;  sed  morbo 
inuente  illud,  et  quicquid  stimulat  aut  alvum  ma¬ 
gis  astringat,  sedulo  evitari  oportet,  vomitum  con¬ 
sopiet  haustus  confectus  ex  subcarbonate  potassae 
aut  sodae  et  acido  citrico,  jam  effervescens  sump¬ 
tus  ;  si  hoc  minus  prosit,  granum  unum  si  con¬ 
cretum  ingeritur  saspe  valet,  quod  si  hoc  quoque 
spem  ludit  liquor  opio  imbutus,  in  intestinum 
imum  injiciendus  haud  raro  vomitum  tollit.  In¬ 
flammatione  conquiescente,  vomitu  et  tormini¬ 
bus  Scevis  solum  manentibus,  opium  aut  succus 
hyoscyami  nigri  spissatus,  maxime  valet,  praecipue 
cum  submuriatis  hydrargyri  idoneis  quantitatibus 
commistus  ;  eodem  spectabit  partem  dolentem 
tepefacere,  et  frigus  simul  studio  summo  fugere 
oportet.  Morbo  durante  dieta  liquida  et  'parca 
debet  esse,  constare  e  pulmentis,  vel  jusculis  te¬ 
nuioribus  oportet ;  potus  aut  serum  lactis,  aut 
panis  tosti  infusum  sit. 

Dum  vires  aegri  restituere  conamur,  multa  cau¬ 
tione  opus  est,  ne  substantias  nimis  stimulantes 

Tei  acres  adhibeamus ;  cibo  levissimo,  qualis  jus¬ 
culo,  lacte,  et  frugibus  uti  debet.  Inter  con¬ 
valescendum  sensim  et  passu  lentiore  cibum  ma¬ 
gis  opimum  ingerere  licebit,  et  paululum  vini  di¬ 
lutioris  juvabit.  Exercitatio  modica  quotidie^  si 
coeli  ratio  sinat,  balneum  frigidum,  post  quod 
corpus  panno  fricetur ;  omnia  secernenda  et  ex¬ 
cernenda  elicere  ;  et  corpus  e  cselo  frigido,  tegen¬ 
do  abdomen  panno  laneo  duplicato  bene  defen¬ 
dere  permagni  intererit  ;  et  quoque  causas  remo¬ 
tas  evitare,  praecipue  eam  quce  malum  primo  in¬ 
duxisse  comperitur. 

Quum  suppuratio  interna  supervenit,  nil  fere 

I 

lieri  potest,  nisi  irritationem  omnem  evitando, 
hecticam  moderando,  opiumque  et  alia  astringen¬ 
tia  adhibendo,  si  alvus  praeter  modum  fluit ;  na¬ 
tura  nonnunquam  sanationem  efficit,  et  pus  cum 
stercore  dejicitur.  Si  in  schirro  morbus  terminet, 
purgantium,  aquarum  mineralium,  et  mercuria- 
lium  cursibus,  conio  maculato,  solutione  ar- 
senitis  potassae,  et  aliis  ejusmodi  remediis  opus 
fuerit.' 

Symptomata  quoniam  in  enteritide  erytliema- 
tica  leniora  et  diversa  sunt ;  remediis  potentibus 
supra  dictis  non  opus  ^  erit ;  diluentia  mitia  ad 

acria  ingesta  diluenda,  balneum  tepidum,  si  Eli¬ 
sus  ardoris  et  pyrexia  ingravescerent,  mittaitur 
sanguis,  nisi  aeger  a  febre  convalescat,  viresque 
multum  prostratae  vetant,  ut  convalescentibus 
saepissime  accidere  solet. 


FINIS. 


